**A PRO SILVA HUNGARIA**

**EGYESÜLET**

**ALAPSZABÁLYA**

**(The constitution of Pro Silva Hungary)**

*az időközi módosításokkal egységes szerkezetben*

*(a módosítások dőlt betűvel jelölve)*

***2024. május .***

A PRO SILVA HUNGARIA (a továbbiakban PRO SILVA) az alapelveit elfogadó, céljai eléréséért közvetlen ellenszolgáltatás nélkül tevékenykedő természetes és jogi személyek közhasznú társadalmi szervezete.

A Pro Silva Hungaria tevékenységét az Alapszabályban és szabályzataiban foglaltak szerint végzi.

**I. ÁLTALÁNOS RENDELKEZÉSEK**

**1. §.**

 **A PRO SILVA neve, székhelye, működési területe, pecsétje és jelvénye.**

(1) A társadalmi szervezet neve: **PRO SILVA HUNGARIA**

Röviden: **PRO SILVA**

(2) A PRO SILVA székhelye: **1021 Budapest, *Budakeszi út 91.***

(3) A PRO SILVA működési területe: **MAGYARORSZÁG**

(4) A PRO SILVA pecsétje:

 Körmezőben stilizált vegyeskorú, elegyes lomberdő **"PRO SILVA HUNGARIA" körfelirattal.**

(5) A PRO SILVA jelvénye:

 Fehér körmezőben zöld stilizált vegyeskorú, elegyes erdő peremén fehér betűkkel **"PRO SILVA HUNGARIA" körfelirat.**

**2. §.**

 **A PRO SILVA HUNGARIA céljai**

(1) Az erdőnek az élővilágban betöltött szerepéhez illő közgondolkodás és cselekvés elősegítése.

(2) Kiemelten az erdészeti tevékenység területén olyan szemlélet és olyan erdőgazdálkodás szorgalmazása, amely a természetes (természetközeli) erdők strukturális, vizuális és biológiai sokféleségének a lehető legteljesebb megközelítése mellett törekszik az értékes faanyag és egyéb termék fenntartható, gazdaságos megtermelésére, a folyamatos erdőborítás meglétén és a termőhelyi adottságokon nyugvó, természetes folyamatok felhasználásán keresztül.

**3. §.**

 **A PRO SILVA céljainak megvalósításáért az alábbi területeken fejti ki tevékenységét.**

(1) Az erdei ökoszisztémákban uralkodó természeti törvények és természetes folyamatok, valamint a természetközeli erdőgazdálkodás terén szerzett tapasztalatok megismerésének, értékelésének és alkalmazásának elősegítése, a szükséges új ismeretek megszerzésének kezdeményezése, támogatása.

(2) Meggyőző, követendő példaként a Pro Silva által támogatott erdőgazdálkodást mindenki számára bemutatható minta- és referenciaterületi hálózat kialakításának, bemutatásának előmozdítása.

(3) A természetközeli erdőgazdálkodással kapcsolatos ismeretek, tapasztalatok elterjesztését célzó szakmai tanulmányutak, tapasztalatcserék, bemutatók és egyéb rendezvények szervezése, valamint rendszeres, tevékeny részvétel és közreműködés más szervezetek hasonló rendezvényein.

(4) A kutatás és szakoktatás ösztönzése az erdei ökoszisztéma összehangolt, teljes körű tanulmányozására.

(5) A természetközeli erdőgazdálkodás számára kedvező jogi- és közgazdasági környezet kialakításának elősegítése, a jogalkotók és hatóságok politikai és egyéni érdektől mentes, nyílt támogatása révén.

(6) Tevékeny segítségnyújtás az erdőtulajdonosok, erdőgazdálkodók, gyakorló erdészek és erdőrajongók kezdeményezéseihez, munkáihoz.

(7) Kölcsönös kapcsolat kiépítése és fenntartása mindazokkal, akiknek meggyőződése, hogy szükség van erdeink állékonyságának és sokoldalú igényt kielégítő képességének növelésére.

(8) Rendszeres kapcsolattartás és aktív együttműködés a PRO SILVA EUROPE szövetséggel és nemzeti szervezeteivel.

(9) Kiterjedt tudatformáló PR- (közönségkapcsolati) tevékenység.

(10) Tervezés, tanácsadás, oktatás, szervezés a tevékenységi kör teljes területén.

(11) Széleskörű együttműködés a társtudományok képviselőivel és azok szervezeteivel.

(12) A természetközeli erdőgazdálkodás alapfeltételének minősülő harmónia megőrzésének ill. visszaállításának elősegítése az erdő egésze és az antropogén hatásra túlnépesedésre hajlamos nagyvadállomány között.

(13) Az élő természet, ezen belül az erdők védelmének elősegítése.

**4. §.**

 **A PRO SILVA jogi alapja, a közhasznúság érvényesítése.**

(1) A PRO SILVA HUNGARIA a civil szervezetekről szóló 2011. évi CLXXV. tv. 2. § 6. b) pontja szerinti civil szervezet, amelyet a Heves Megyei Bíróság Pk. 60.080/1999/6. számú végzésével nyilvántartásba vett. A működési kör jellege szerint környezet- és természetvédelmi szervezet.

(2) A PRO SILVA által végzett tevékenység:

* 1996. évi LIII. törvény a természet védelméről: 64. § (1) A Kt. 54-55. §-ában foglaltakon túl, a természet védelmével kapcsolatos ismereteket valamennyi oktatási intézményben oktatni kell, azok a Nemzeti Alaptanterv részét képezik. Ezeknek az ismereteknek az oktatásával - az állami, önkormányzati intézmények és más szervezetek bevonásával - elő kell segíteni, hogy a társadalom természetvédelmi kultúrája növekedjen.
* 2011. évi CLXXXIX. törvény Magyarország helyi önkormányzatairól 23. § (4) A fővárosi önkormányzat feladata különösen: 12. környezet- és természetvédelem, vízgazdálkodás, vízkárelhárítás;
* 2011. évi CLXXXIX. törvény Magyarország helyi önkormányzatairól 13. § (1) A helyi közügyek, valamint a helyben biztosítható közfeladatok körében ellátandó helyi önkormányzati feladatok különösen: 11. helyi környezet- és természetvédelem, vízgazdálkodás, vízkárelhárítás;

(3) A PRO SILVA szolgáltatásaiból tagjain kívül más is részesülhet.

(4) A PRO SILVA vállalkozási tevékenységet csak céljainak megvalósítása érdekében - azokat nem veszélyeztetve - végez. Gazdálkodása során elért eredményét nem osztja fel, azt kizárólag az Alapszabályban meghatározott tevékenységére fordítja.

(5) A PRO SILVA közvetlen politikai tevékenységet nem folytat, szervezete pártoktól független, támogatást tőlük nem fogad el és részükre nem nyújt, országgyűlési és megyei önkormányzati képviselőt nem állít és nem támogat.

(6) A Közgyűlés és az Elnökség határozatait írásban rögzíti. Határozatait az érintettekkel írásban közli, és a honlapján ([www.prosilva.hu](http://www.prosilva.hu/)) nyilvánosságra hozza.

(7) A PRO SILVA HUNGARIA működéséről, éves költségvetéséről és szolgáltatásainak igénybevételi módjáról évente egy alkalommal a honlapja, vagy a sajtó útján tájékoztatja a közvéleményt.

(8) A PRO SILVA HUNGARIA működésével kapcsolatban keletkezett irataiba bárki betekinthet, azokat az irattározás helyszínén (Egyesület székhelye) tanulmányozhatja. Ez iránti igényt az Egyesület elnökének szóban, vagy írásban kell jelezni, aki 10 napon belül az igénylővel egyeztetett időpontban egy elnökségi tag jelenlétében biztosítja a betekintést. Az iratbetekintés során lehetővé kell tenni a közérdekű adatok megismerését és tiszteletben kell tartani a személyes adatok az információs önrendelkezési jogról és az információ szabadságról szóló 2011. CXII. tv. rendelkezései szerint.

**II. A TAGSÁGI VISZONY KELETKEZÉSE, TARTALMA ÉS MEGSZŰNÉSE**

**5. §.**

 **A PRO SILVA tagjai.**

A PRO SILVA tagja lehet:

* 1. természetes személyek (aktív, nyugdíjas, tanuló)

 - alapító tag

 - rendes tag

 - támogató tag

b. jogi személyek

 - támogató szervezet

(2) **Alapító tag** az a magyar állampolgár, aki a PRO SILVA HUNGARIA alapításában részt vett.

(3) **Rendes tag** az a 18 év feletti magyar állampolgár, aki belépési szándékát írásban jelezte, az Alapszabályban foglaltakat elfogadja és azt az Elnökség a Közgyűlés által jóváhagyott *Tagfelvételi szabályzat* alapján elfogadta a jelentkezését.

 (4) **Támogató tag** az a természetes személy, aki aki belépési szándékát írásban jelezte, az Alapszabályban foglaltakat elfogadja.

(5) **Támogató szervezet** az a jogi személy, vagy jogi személyiséggel nem rendelkező szervezet lehet, aki a PRO SILVA céljait magáénak vallja és külön megállapodás alapján támogatja.

**6. §.**

 **A PRO SILVA tagok jogai.**

A PRO SILVA minden tagja jogosult:

(1) részt venni a PRO SILVA rendezvényein, minden kérdésben véleményt nyilvánítani; a rendes és az alapító tagok jogosultak szavazatukkal részt venni a Pro Silva közös döntésre bocsátott kérdéseinek eldöntésében;

(2) a PRO SILVA céljainak elérése érdekében bármelyik szerve elé javaslatot előterjeszteni;

(3) tájékoztatást kérni és kapni a PRO SILVA mindennemű tevékenységéről, működéséről és anyagi helyzetéről;

(4) a PRO SILVA információs anyagát és minden más eszközét − az erre a célra külön megállapított szabályok szerint − igénybe venni és használni;

(5) a tagsági viszony alapján járó minden kedvezményt az egyenlő jogok alapján igénybe venni;

(6) kérni a PRO SILVA támogatását szakmai munkájának, javaslatainak és eredményeinek ismertetéséhez;

(7) a PRO SILVA támogatását kérni szaktanulmányok folytatásához, továbbá szakmai előadáshoz és publikáláshoz;

 (8) a PRO SILVA minden alapító-, illetve rendes tagja, akivel szemben nem állnak fenn a Ptk. 3:22. §-ában rögzített kizáró okok, megfelel a vezető tisztségviselőkkel szembeni követelményeknek, illetve vele szemben összeférhetetlenségi ok sem áll fenn, az Alapszabályban meghatározott feltételekkel a PRO SILVA bármely tisztségére megválasztható. Az Elnökség ugyanazon tisztségére egy-egy személy egymást követően legfeljebb három ciklusra választható meg.

A Ptk. 3:22. § alapján a vezető tisztségviselővel szembeni követelmények és kizáró okok:

* Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.
* Ha a vezető tisztségviselő jogi személy, a jogi személy köteles kijelölni azt a természetes személyt, aki a vezető tisztségviselői feladatokat nevében ellátja. A vezető tisztségviselőkre vonatkozó szabályokat a kijelölt személyre is alkalmazni kell.
* A vezető tisztségviselő ügyvezetési feladatait személyesen köteles ellátni.
* Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.
* Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató az Egyesület vezető tisztségviselője nem lehet.
* Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.

**7. §.**

 **A PRO SILVA tagok kötelességei.**

A PRO SILVA minden tagjának kötelessége:

(1) az Alapszabály előírásait betartani;

(2) lehetőségeihez mérten részt venni a szervezet célkitűzéseinek megvalósításában;

(3) a PRO SILVA nevében történő nyilvános szereplés, vagy arra való hivatkozás esetén következetesen képviselni annak szellemiségét és alapelveit;

(4) fizetni a tagdíjat. Az éves tagdíj megfizetésének határideje a vonatkozó év március 31-e. A PRO SILVA természetes személyiségű tagjai kötelesek rendszeresen tagdíjat fizetni. A kedvezményes tagdíj fizetésére kötelezett tagok (nyugdíjas, tanuló, támogató tag) tagdíja a rendes tagok által fizetett tagdíj 50 %-a.

**8. §.**

 **A PRO SILVA tagsági viszony megszűnése.**

(1) A PRO SILVA tagság megszűnik:

* kilépéssel,
* kizárással,
* törléssel,
* felmondással,
* a tag halálával,
* a jogi személy megszűnésével.
1. Kilépéssel szűnik meg a tagsági viszony akkor, ha a PRO SILVA tag kilépését írásban bejelenti.
2. Kizárásra csak fegyelmi eljárás során kiszabott büntetésként kerülhet sor. Bírósági eljárásnak a kizárásra nézve halasztó hatálya van.
3. A PRO SILVA tagok sorából automatikusan törlődik az a tag, aki a másodszori felszólítástól számított 30 napon belül nem fizeti meg tagsági díját.
4. A pártoló tagsági viszonyt, a pártoló tagságra vonatkozó megállapodás, szerződés - bármelyik fél részéről hat hónappal előre történő - felmondása szünteti meg.

**III. A PRO SILVA SZERVEZETE ÉS MŰKÖDÉSE**

**9. §.**

 **A PRO SILVA szervei**

A PRO SILVA szervei:

- a Közgyűlés,

 - az Elnökség,

 - az Ellenőrző Bizottság,

 - a Fegyelmi Bizottság,

 - a bizottságok,

 - az alkalmazottak, titkárság.

**10. §.**

 **A Közgyűlés**

1. A PRO SILVA legfőbb szerve a **Közgyűlés.** Szavazati joggal rendelkező tagjai a PRO SILVA alapító és rendes tagjai.
2. Közgyűlést évente legalább egyszer kell összehívni, de rendkívüli közgyűlést kell összehívni, ha azt a tagok egyötöde az ok és a cél megjelölésével írásban kéri.

1. A Közgyűlés összehívásáról az elnök gondoskodik a tagoknak legalább egy héttel a Közgyűlés időpontja előtt elküldött írásbeli meghívó (email, email címmel nem rendelkezeő tagok esetében postai levél) útján.útján. A meghívónak tartalmaznia kell a Közgyűlés helyét, időpontját, napirendjét és a napirendhez kötődő írásos dokumentumokat.
2. A Közgyűlés a PRO SILVA székhelyétől eltérő helyszínen is összehívható.
3. A Közgyűlés nyilvános.
4. A Közgyűlés akkor határozatképes, ha azon a szavazóképes létszám több, mint fele jelen van. Ha a Közgyűlést határozatképtelenség miatt el kell halasztani, akkor másodszorra legkevesebb három, legtöbb 15 napon napon belül összehívott Közgyűlés a megjelentek számára tekintet nélkül határozatképes az eredeti napirendben szereplő kérdésekben. Ha egy tag valamely ügyben nem szavazhat, őt az adott határozat meghozatalánál a határozatképesség megállapítása során figyelmen kívül kell hagyni. A határozatképességet minden határozathozatalnál vizsgálni kell.
5. A tag a közgyűlés ülésén tagsági jogait személyes részvétel helyett elektronikus hírközlő eszközök igénybevételével akkor gyakorolhatja, ha az Elnökség meggyőződik, róla, hogy a tagok azonosítása és a tagok közötti kölcsönös és korlátozásmentes kommunikáció biztosított.
6. A szavazás − a PRO SILVA tisztségviselők megválasztását is beleértve − nyílt, de indokolt esetben (személyiségi jogok védelme, vagy stratégiai döntések meghozatalakor) bármely tag javaslatára a Közgyűlés egyszerű szótöbbséggel hozott döntése alapján az elnök zárt ülést rendelhet el. Szavazati joga csak az alapító és a rendes tagoknak van. Ha a jelenlévő szavazóképes létszám 30 %-a kéri, az elnök köteles titkos szavazást elrendelni. Ez a szavazási szabály érvényes a PRO SILVA minden szervére.
7. A Közgyűlés jogosult minden a PRO SILVA-t érintő kérdésben dönteni. A rendkívüli Közgyűlés azonban csak azzal a kérdéssel foglalkozhat, amelynek eldöntésére összehívták.
8. A Közgyűlés kizárólagos hatáskörébe tartozik:
* az Alapszabály megállapítása és módosítása;
* a PRO SILVA megszűnésének, más egyesülettel történő egyesülése és szétválásának elhatározása;
* a PRO SILVA feloszlatása;
* belépés egyesületi szövetségbe;
* a vezető tisztségviselők megválasztása, visszahívása és díjazásának megállapítása;
* a vezető tisztségviselő feletti munkáltatói jogok gyakorlása, ha a vezető tisztségviselő az egyesülettel munkaviszonyban áll;
* az olyan szerződés megkötésének jóváhagyása, amelyet az egyesület saját tagjával, vezető tisztségviselőjével, a felügyelőbizottság tagjával, vagy ezek hozzátartozójával köt;
* a jelenlegi és korábbi egyesületi tagok, a vezető tisztségviselők és a felügyelőbizottsági tagok, vagy más egyesületi szervek tagjai elleni kártérítési igények érvényesítéséről való döntés;
* a felügyelőbizottság tagjainak megválasztása, visszahívásuk és díjazásuk megállapítása;
* a választott könyvvizsgáló megválasztása, visszahívása és díjazásának megállapítása;
* a végelszámoló kijelölése;
* a tagdíj megállapítása;
* az Elnökség és az Ellenőrző Bizottság éves beszámolójának elfogadása nyílt szavazati többséggel;
* a PRO SILVA éves költségvetési tervének és éves pénzügyi beszámolójának − ezen belül az ügyvezető szervnek az egyesület vagyoni helyzetéről szóló jelentésének − az elfogadása;
* a PRO SILVA más szervei által hozott döntések elleni fellebbezés elbírálása;
* döntés a PRO SILVA tulajdonában lévő ingatlan elidegenítéséről;
* a közhasznúsági jelentés elfogadása.
1. A PRO SILVA (Elnöksége, Fegyelmi Bizottsága) által hozott döntések ellen a kézhezvételtől számított 15 napon belül lehet a Közgyűléshez címzett fellebbezést a döntést hozó szervhez benyújtani, amely azt köteles az elnökhöz továbbítani. A fellebbezéseket az elnök terjeszti a Közgyűlés elé.
2. A Közgyűlés döntéseit általában egyszerű szótöbbséggel hozza ez a szabály érvényes a PRO SILVA minden szervére, az alábbi kivételekkel:
3. A PRO SILVA Alapszabályának módosításához a jelen lévő tagok háromnegyedes szótöbbséggel hozott határozata szükséges.
4. b) A PRO SILVA céljának módosításához és megszűnéséről szóló közgyűlési döntéshez a szavazati joggal rendelkező tagok háromnegyedes szótöbbséggel hozott határozata szükséges.

(13) A közgyűlést a PRO SILVA Elnöke vezeti. A közgyűlési tisztségviselők, a levezető elnök, a szavazatszámlálók, a felügyelőbizottsági tagok illetve más személy megválasztására bármelyik egyesületi tag javalatot tehet. A közgyűlési tisztségviselők, a levezető elnök, a szavazatszámlálók megválasztásáról a közgyűlés a szavazati joggal rendelkező tagok szótöbbségével határoz. A határozat meghozatalakor nem szavazhat az,

1. akit a határozat kötelezettség, vagy felelősség alól mentesít vagy az Egyesület terhére másfajta előnyben részesít;
2. akivel a határozat szerint szerződést kell kötni;
3. aki ellen a határozat alapján pert kell indítani;
4. akinek olyan hozzátartozója érdekelt a döntésben, aki az Egyesületnek nem tagja vagy alapítója;
5. aki a döntésben érdekelt más szervezettel többségi befolyáson alapuló kapcsolatban áll; vagy
6. aki egyébként személyesen érdekelt a döntésben.

 A közgyűlésen hozott határozatokat a szavazatszámlálók jelentése alapján a levezető elnök szóban kihirdeti.

A Közgyűlésekről - jegyzőkönyvet kell vezetni, amely tartalmazza a Közgyűlés, helyét, időpontját, továbbá a jelenléti ívre utalással fel kell soronlni a közgyűlésen megjelent személyeket. A jegyzőkönyvben fel kell tüntetni a javasolt illetve elfogadott napirendet, az egyes napirendi pontokkal kapcsolatban hozott határozatokat, a határozat(ok) tartalmát, időpontját és hatályát, illetve a döntést támogatók és ellenzők arányát. A jegyzőkönyv vezetéséről az elnök gondoskodik. A jegyzőkönyvet a közgyűlés elnöke, a jegyzőkönyvvezetőnek megválasztott személy és a közgyűlés tagjai közül választott hitelesítő aláírásával hitelesíti.

1. A Közgyűlés - határozathozatalában nem vehet részt az a személy, aki vagy akinek közeli hozzátartozója a határozat alapján
2. kötelezettség vagy felelősség alól mentesül, vagy
3. bármilyen más előnyben részesül, illetve a megkötendő jogügyletben egyébként érdekelt.
4. Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve a PRO SILVA által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.
5. Az éves beszámolót legkésőbb a tárgyévet követő május 31-ig tartó ülésre be kell terjeszteni és el kell fogadni. A beszámoló fő adatait a meghívóhoz mellékelni kell s legalább 15 nappal az ülés előtt meg kell küldeni a tagoknak. Az elfogadáshoz egyhangúlag hozott határozat szükséges.

A PRO SILVA az elfogadott beszámolót a 2011. évi CLXXV. tv. 30. § szerint köteles letétbe helyezni és közzétenni. A PRO SILVA köteles a beszámoló jóváhagyásával egyidejűleg közhasznúsági mellékletet készíteni, amelyet a beszámolóval azonos módon köteles letétbe helyezni és közzétenni:

* A PRO SILVA köteles a jóváhagyásra jogosult testület által elfogadott beszámolóját, valamint közhasznúsági mellékletét az adott üzleti év mérlegfordulónapját követő ötödik hónap utolsó napjáig letétbe helyezni és közzétenni.
* A PRO SILVA e kötelezettségének a civil szervezetek bírósági nyilvántartásáról és az ezzel összefüggő eljárási szabályokról szóló törvényben meghatározott módon tesz eleget.
* A letétbe helyezett beszámolót, valamint közhasznúsági mellékletet a PRO SILVA a civil szervezetek bírósági nyilvántartásáról és az ezzel összefüggő eljárási szabályokról szóló törvényben meghatározott módon teszi közzé, valamint adatainak lekérdezését a Civil Információs Portál számára lehetővé teszi.
* A PRO SILVA beszámolójára egyebekben a számvitelről szóló törvény, valamint az annak felhatalmazása alapján kiadott kormányrendelet előírásait kell alkalmazni.

**11. §**

**A PRO SILVA Elnöksége**

* + 1. Az Elnökség 12tagból áll. Tagjai az elnök és 11 fő elnökségi tag.

*Döntés kérdése az Elnökség létszáma, de a létszám megváltoztatása új választással jár.*

* + 1. A megválasztott Elnökség saját hatáskörében, választás útján dönt az elnökségi tagok tisztségeinek (alelnökök, főtitkár) és esetleg (az időszerű feladatok függvényében) további tisztségeinek meghatározásáról és elosztásáról, illetve megszüntetéséről.
		2. Az Elnökség a PRO SILVA ügyintéző és képviseleti szerve. Az Elnökség feladatait az Alapszabálynak és a Közgyűlés határozatainak megfelelően végzi. Az Elnökség jogosult dönteni minden olyan kérdésben, amelyet az Alapszabály nem utal a Közgyűlés, illetve más szerv hatáskörébe.
		3. Az Elnökség kizárólagos hatáskörébe tartozik:
* az Egyesület napi ügyeinek vitele, az ügyvezetés hatáskörébe tartozó ügyekben a döntések meghozatala;
* a beszámolók előkészítése és azoknak a közgyűlés elé terjesztése;
* az éves költségvetés elkészítése és annak a közgyűlés elé terjesztése;
* az egyesületi vagyon kezelése, a vagyon felhasználására és befektetésére vonatkozó, a Közgyűlés hatáskörébe nem tartozó döntések meghozatala és végrehajtása;
* az Egyesület jogszabály és az Alapszabály szerinti szervei megalakításának és a tisztségviselők megválasztatásának előkészítése;
* a Közgyűlés összehívása, a tagság és az Egyesület szerveinek értesítése;
* az összehívott közgyűlés napirendi pontjainak meghatározása;
* részvétel a Közgyűlésen és válaszadás az egyesülettel kapcsolatos kérdésekre;
* a tagság nyilvántartása;
* az Egyesület határozatainak, szervezeti okiratainak és egyéb könyveinek vezetése;
* az Egyesület működésével kapcsolatos iratok megőrzése;
* az Egyesületet érintő megszűnési ok fennállásának mindenkori vizsgálata és annak bekövetkezte esetén az e törvényben előírt intézkedések megtétele;
* az Alapszabály felhatalmazása alapján a tag felvételéről való döntés.
* a PRO SILVA egészére vonatkozó szabályzatok kiadása;
* a PRO SILVA szervezeti egységeire vonatkozó szabályzatok jóváhagyása;
* a PRO SILVA munkatervének jóváhagyása;
* más szervezetekkel történő nemzetközi és országos szintű együttműködés jóváhagyása;
* új szervezeti egység létesítése;
* szervezeti egység vezetőségének, illetve a szervezeti egység működésének a felfüggesztése;
* a PRO SILVA alkalmazottait irányító ügyvezető kinevezése;
* alapítvány, gazdasági társaság létesítése illetve döntés ez utóbbi végelszámolással történő megszüntetéséről;
* országos programok, kampányok és akciók jóváhagyása;
* a PRO SILVA várományos (PS-V) és PRO SILVA bemutató (PS-B) mintaterületek nyilvántartásba vétele, illetve törlése;
* a PRO SILVA kísérleti (PS-K) mintaterületek nyilvántartásba vétele, illetve törlése.
	+ 1. Az Elnökség évente legalább 4 alkalommal ülésezik.

 Az Elnökségi üléseket az elnök hívja össze. Az Elnökség tagjai részére küldött meghívónak tartalmaznia kell az ülés helyét, időpontját, napirendjét és mellékelni kell a napirendhez tartozó írásos dokumentumokat is. A meghívót legalább egy héttel az ülés előtt meg kell küldeni. Az Elnökség ülései nyilvánosak, de az elnök zárt ülést rendelhet el személyi jogok védelme, stratégiai döntések meghozatala, nemzetközi ügyek, külső pályázatok megtárgyalása érdekében. Az elnökségi ülésen tanácskozási joggal az ezen Alapszabályban meghatározott személyek vehetnek részt. Az ülés határozatképes, ha a tagok több mint fele jelen van. Az Elnökség döntéseit egyszerű szótöbbséggel hozza. Szavazategyenlőség esetén az elnök szavazata dönt. Az Elnökség határozathozatalában nem vehet részt az a személy, aki vagy akinek a hozzátartozója a határozat alapján kötelezettség, vagy felelősség alól mentesül, vagy bármely más előnyben részesül, illetve a megkötendő jogügyletben egyéként érdekelt.

 Az Elnökség üléseiről jegyzőkönyvet kell vezetni, amely tartalmazza az ülés időpontját, a napirendet. Külön nyilvántartás tartalmazza a határozat(ok) tartalmát, időpontját és hatályát, illetve a döntést támogatók és ellenzők arányát. A jegyzőkönyv vezetéséről az elnök gondoskodik.

* + 1. Az Elnökség az ülését a PRO SILVA székhelyétől eltérő helyszínen is megtarthatja.

Az Elnökséget online-módon is megtarthatja (az erre vonatkozó jogszabályok előírásainak betartásával), de évente legalább egy elnökségi ülésnek a tagok személyes részvételével kell történnie.

Az Elnökség tagja az ülésen tagsági jogait személyes részvétel helyett elektronikus hírközlő eszközök igénybevételével akkor gyakorolhatja, ha meggyőződik róla, hogy a tagok azonosítása és a tagok közötti kölcsönös és korlátozásmentes kommunikáció biztosított.

(6) A PRO SILVA-t az elnök, képviseli. Az elnök eljárhat minden olyan ügyben, amelyet jogszabály, vagy az Alapszabály nem utal más szerv hatáskörébe. Az elnök egyes jogköreit az Elnökség többi tagjára, illetve a PRO SILVA ügyvezetőjére átruházhatja.

* + 1. Nem lehet az Elnökség elnöke, alelnöke vagy tagja az a személy, akivel szemben a vezető tisztségviselőkre vonatkozó kizáró ok áll fenn (Ptk. 3:22. §), továbbá az a személy aki a közhasznú szervezet megszűnését követő három évig, aki korábban olyan közhasznú szervezet vezető tisztségviselője volt − annak megszűnését megelőző két évben legalább egy évig –
1. amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,
2. amellyel szemben az állami adó- és vámhatóság jelentős összegű adóhiányt tárt fel,
3. amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,
4. amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.
	* 1. Az Elnökség elnöke, alelnöke vagy tagja, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.

Az elnökség tagjai nem lehetnek egymásnak közeli hozzátartozói.

Az ügyvezető szerv határozathozatalában nem vehet részt az a személy, aki vagy akinek közeli hozzátartozója a határozat alapján

* 1. kötelezettség vagy felelősség alól mentesül, vagy
	2. bármilyen más előnyben részesül, illetve a megkötendő jogügyletben egyébként érdekelt.

Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.

(9) Vezető szerv megnevezésen a továbbiakban a Közgyűlést - és az Elnökséget kell együttesen érteni. Vezető tisztségviselő az Elnökség és az Ellenőrző Bizottság elnökei és tagjai.

(10) A PRO SILVA szervei által hozott döntések ellen (kivétel Elnökség és Fegyelmi Bizottság) a kézhezvételtől számított 15 napon belül lehet az Elnökséghez címzett fellebbezést a döntéshozó szervnél benyújtani.

**12. §**

**A PRO SILVA Ellenőrző Bizottsága**

(1) A PRO SILVA működésének és gazdálkodásának ellenőrzését elkülönült felügyelő szerv, az Ellenőrző Bizottság végzi. Az Ellenőrző Bizottság (a továbbiakban: EB) tagjainak száma három fő.

(2) Az EB tagjai más választott egyesületi tisztséget nem tölthetnek be. Nem lehet az EB elnöke vagy tagja, illetve könyvvizsgálója az a személy, akivel szemben a vezető tisztségviselőkre vonatkozó kizáró ok áll fenn (Ptk. 3:22. §), továbbá:

* a döntéshozó szerv, illetve az ügyvezető szerv elnöke vagy tagja (ide nem értve az egyesület döntéshozó szervének azon tagjait, akik tisztséget nem töltenek be),
* a PRO SILVA-val a megbízásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik;
* a PRO SILVA cél szerinti juttatásából részesül, kivéve a bárki által megkötés nélkül igénybe vehető nem pénzbeli szolgáltatásokat és a tagnak a tagsági jogviszony alapján nyújtott, az Alapszabálynak megfelelő cél szerinti juttatást, illetve
* az előbbiekben említett személyek közeli hozzátartozója
* A közhasznú szervezet megszűnését követő három évig nem lehet a PRO SILVA EB tagja, illetve könyvvizsgálója, aki korábban olyan közhasznú szervezet vezető tisztségviselője volt − annak megszűnését megelőző két évben legalább egy évig –
	+ amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,
	+ amellyel szemben az állami adó- és vámhatóság jelentős összegű adóhiányt tárt fel,
	+ amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,
	+ amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.

Az EB elnöke és tagja, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.

* Az EB tagjai nem lehetnek egymás közeli hozzátartozói.

(3) Az EB ellenőrzi a PRO SILVA működését és gazdálkodását. Ennek során a vezető tisztségviselőktől jelentést, a PRO SILVA munkavállalóitól pedig tájékoztatást vagy felvilágosítást kérhet, továbbá a PRO SILVA könyveibe és irataiba betekinthet, azokat megvizsgálhatja. Az EB elnöke vagy tagja a Közgyűlésen és az Elnökség ülésén tanácskozási joggal vesz részt.

(4) Az EB köteles az intézkedésre jogosult vezetőszervet tájékoztatni és annak összehívását kezdeményezni, ha arról szerez tudomást, hogy

* a PRO SILVA működése során olyan jogszabálysértés vagy a szervezet érdekeit egyébként súlyosan sértő esemény (mulasztás) történt, amelynek megszüntetése vagy közvetkezményeinek elhárítása, illetve enyhítése az intézkedésre jogosult vezetőszerv döntését teszi szükségessé;
* a vezető tisztségviselők felelősségét megalapozó tény merült fel.

 Az intézkedésre jogosult vezetőszervet az EB indítványára − annak megtételétől számított harminc napon belül − össze kell hívni. E határidő eredménytelen eltelte esetén a vezetőszerv összehívására az EB is jogosult.

 Ha az arra jogosult szerv a törvényes működés helyreállítása érdekében szükséges intézkedéseket nem teszi meg, az EB köteles haladéktalanul értesíteni a törvényességi felügyeletet ellátó szervet.

 (5) Az EB évente legalább kétszer ülésezik. Az EB üléseket az EB elnöke hívja össze az időpont, a helyszín és a napirend megjelölésével. Az EB ülés határozatképes, ha azon legalább a tagok fele jelen van. Az EB határozatait egyszerű szótöbbséggel hozza. Vizsgálati ügyrendjét az EB maga határozza meg.

 (6) Az ellenőrzés tapasztalatairól az EB elnöke évente beszámol a Közgyűlésnek. A PRO SILVA éves beszámolóját s a közhasznúsági jelentést az EB köteles előzetesen megvizsgálni és ennek eredményéről a Közgyűlésnek beszámolni.

**13. §**

**A PRO SILVA Fegyelmi Bizottsága**

(1) A Fegyelmi Bizottság (továbbiakban: FB) tagjainak száma 3 fő, az elnök és a két tag. Emellett a Közgyűlés 1-2 póttagot is választhat. Az FB tagjai más országos PRO SILVA tisztséget nem tölthetnek be. Amennyiben az FB valamely tagja akadályoztatva van, az FB elnöke póttagot kér fel. Az FB elnökének akadályoztatása esetén az elnöki tisztet a névsor szerinti első tag veszi át.

(2) A FB feladata a Közgyűlés által elfogadott Fegyelmi Szabályzat (lásd 1.sz. melléklet) alapján a fegyelmi eljárást lefolytatni és a fegyelmi határozatot meghozni.

(3) A Fegyelmi Bizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet a Bizottság tagja, akivel szemben a vezető tisztségviselőkre vonatkozó kizáró ok áll fenn, továbbá aki vagy akinek a hozzátartozója az Egyesület vezető tisztségviselője.

(4) Az FB tagjai más választott egyesületi tisztséget nem tölthetnek be. Nem lehet az FB elnöke vagy tagja, illetve könyvvizsgálója az a személy, aki:

* a döntéshozó szerv, illetve az ügyvezető szerv elnöke vagy tagja (ide nem értve az egyesület döntéshozó szervének azon tagjait, akik tisztséget nem töltenek be),
* a PRO SILVA-val a megbízásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik;
* a PRO SILVA cél szerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat és a tagnak a tagsági jogviszony alapján nyújtott, az Alapszabálynak megfelelő cél szerinti juttatást, illetve
* az előbbiekben említett személyek közeli hozzátartozója
* A közhasznú szervezet megszűnését követő három évig nem lehet a PRO SILVA FB tagja, illetve könyvvizsgálója, aki korábban olyan közhasznú szervezet vezető tisztségviselője volt - annak megszűnését megelőző két évben legalább egy évig
	+ amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,
	+ amellyel szemben az állami adó- és vámhatóság jelentős összegű adóhiányt tárt fel,
	+ amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,
	+ amelynek adószámát az állami adó- és vámhatóság az adózás rendjéről szóló törvény

Az FB elnöke és tagja, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.

* Az FB tagjai nem lehetnek egymás közeli hozzátartozói.

**14. §**

**A PRO SILVA Bizottságai**

1. Egy-egy feladat elvégzésére, megszervezésére, álláspont kialakítására az Elnökség állandó, vagy ideiglenes bizottságot hozhat létre. Az Elnökség a bizottság megalakításakor meghatározza a bizottság feladatkörét és működési szabályait.

Amennyiben a bizottság működésére már nincs szükség, vagy a PRO SILVA alapszabályával és célkitűzéseivel ellentétes álláspontot képvisel, akkor azt az Elnökség megszüntetheti.

(2) A PRO SILVA Elnöksége szükség szerint Tanácsadó Testületet hozhat létre.

**15. §**

**A PRO SILVA Alkalmazottak, Titkárság**

(1) Célkitűzéseinek megvalósítása érdekében a PRO SILVA alkalmazottakat foglalkoztathat.

(2) A PRO SILVA alkalmazottai nem lehetnek országos választott tisztségviselők.

(3) Az alkalmazottakat irányító ügyvezető igazgató esetében a munkáltatói jogokat az elnök, az alkalmazottakkal kapcsolatos munkáltatói jogokat pedig az Elnökség által kinevezett ügyvezető igazgató gyakorolja.

**IV. A PRO SILVA VAGYONA ÉS GAZDÁLKODÁSA**

**16. §**

**Az alapító tagok vállalják, hogy az Egyesület részére személyenként az éves tagdíjnak megfelelő összegű 2.000,- Ft, azaz Kettőezer Forint vagyoni hozzájárulást nyújtanak. A vagyoni hozzájárulást az Egyesület nevére nyitott számára kell befizetni vagy átutalni. A vagyoni hozzájárulás nyújtását az alapító okirat elfogadásától számított 15 napon belül kell teljesteni.**

(1) A PRO SILVA vagyonának forrása:

 - a tagok által fizetett tagdíj;

 - állami támogatás;

 - a hazai és külföldi szervezetektől, magánszemélyektől származó támogatás,

 hagyaték;

 - a PRO SILVA szakmai tevékenységének jövedelme;

 - a PRO SILVA vagyonának hozadéka;

 - egyéb bevételek.

(2) Pénzeszközeivel történő gazdálkodására a PRO SILVA éves költségvetést készít. A költségvetés elkészítéséről és előterjesztéséről az Ellenőrző Bizottság javaslata alapján a főtitkár gondoskodik, azt a Közgyűlés - vagy Küldöttgyűlés - hagyja jóvá.

 A költségvetés végrehajtását az Ellenőrző Bizottság folyamatosan figyelemmel kíséri, ellenőrzi.

 A költségvetéssel kapcsolatos felelős számadásra kötelezettek felmentése a küldöttgyűlés hatáskörébe tartozik.

(3) A PRO SILVA gazdálkodásának részletes szabályait külön szabályzat(ok) tartalmazzák, amelyeket az elnökség készít el.

(4) A PRO SILVA vagyona fel nem osztható és el nem ajándékozható.

(5) A PRO SILVA tartozásaiért saját vagyonának erejéig felel.

(6) Az Egyesület a vezető tisztségviselőt, a támogatót, az önkéntest, valamint e személyek közeli hozzátartozóját - a bárki által megkötés nélkül igénybe vehető szolgáltatások, illetve az egyesület által tagjának a tagsági jogviszony alapján nyújtott, létesítő okiratnak megfelelő juttatások kivételével - cél szerinti juttatásban nem részesítheti.

**V. A PRO SILVA KIADVÁNYAI, ARCHÍVUMA**

**17. §**

(1) A PRO SILVA céljainak hathatós előmozdítására, PRO SILVA tagok közötti információáramlás elősegítésére, az elméleti ismeretek gyarapítása érdekében, valamint az ország lakosságának szakszerű tájékoztatására könyveket és alkalmi kiadványokat jelentet meg.

(2) Kiadványokat körzeti csoportok, szakosztályok is megjelentethetnek.

(3) A könyv vagy kiadvány szerzője, vagy szerkesztője tevékenysége során köteles a PRO SILVA célkitűzéseit szolgálva szakmai igényességgel az Alapszabály előírásait és a nyomtatott művel szemben támasztott szakmai és etikai szempontokat betartani.

(4) A kiadványok szerkesztői − abban az esetben is, ha feladatuk elvégzésére megbízást kaptak − szerkesztői tevékenységükért a törvény szerint felelősek.

(5) A PRO SILVA működésének fontos dokumentumait archívumba rendezve őrzi meg.

**VI. A PRO SILVA KITÜNTETÉSEI**

**18. §**

(1) Céljai elérése érdekében kiemelkedő munkát végző tagok munkájának elismerésére a PRO SILVA kitüntetéseket alapíthat. A kitüntetésekről és azok adományozási szabályairól külön *Kitüntetési szabályzat* rendelkezik.

(2) Kitüntetés alapítására a Közgyűlés jogosult, az Elnökség javaslata alapján.

(3) A Fegyelmi Bizottság megvonhatja a kitüntetést attól, aki súlyosan vét a PRO SILVA, vagy természetvédelmi etika ellen.

**VII. VEGYES RENDELKEZÉSEK**

**19. §**

**A/ Jogszabályt, alapszabályt vagy az egyesületi határozatot sértő, vagy az Egyesület céljával összeegyeztethetetlen tagi magatartás esetén alkalmazható jogkövetkezmények és a taggal szembeni eljárás szabályai (Ptk. 3:71. § (1) bekezdés c) pontja alapján)**

1. A jogszabályt, az alapszabályt vagy az egyesületi határozatot sértő, vagy az Egyesület céljával összeegyeztethetetlen tagi magatartás esetén alkalmazható jogövetkezmények a figyelmeztetés és az Egyesület rendezvényétől, illetve rendezvényeitől történő eltiltás legfeljebb egy év időtartamra.
2. A jogszabályt, az alapszabályt vagy egyesületi határozatot sértő, vagy az Egyesület céljával összeegyeztethetetlen tagi magatartás miatt jogkövetkezmény alkalmazására irányuló eljárást az elnök vagy a titkár javaslatára a közgyűlés rendeli el.
3. A jokövetkezmény akalmazására irányuló eljárásban az érintett egyesületi tagot az Egyesület Elnöke vagy az Egyesület főtitkára, vagy a közgyűlés által e feladatra kijelölt más személy (továbbiakban: vizsgáló) jegyzőkönyv felvétele mellett meghallgatja.
4. A vizsgáló jegyzőkönyv felvétele mellett meghallgatja továbbá azokat a személyeket is, akik az ügyre tartozó bizonyítandó tényekről tudomással bírnak. A vizsgáló okiratokat szerez be, tisztázza a tényállást, és a rendelkezésre álló bizonyítékok alapján 30 napon belül ekészíti a közgyűléshez címzett határozati javaslatát.
5. A határozati javaslat elkészítésétől számított 15 napon belül az elnök vagy a főtitkár köteles összhívni a közgyűlést. A közgyűlés megtárgyalja a vizsgáló által jogkövetkezmény alkalmazása tárgyában hozott határozati javaslatot.
6. A vizsgálat adatainak ismeretében bármely egyesületi tag indítványozhatja a határozati javaslat módosítását, illetve a módosított tartalmú határozati javaslat elfogadását.
7. Az összehívott közgyűlés a megvitatott illetve módosított határozati javaslatról az ügy megtárgyalását követően nyomban határoz.
8. A közgyűlés az egyesületi taggal szemben hátrányos jogkövetkezményként – fenteknek megfelelően – figyelmeztetést, az Egyesület valamely rendezményétől illetve rendezvényeitől lefeljebb egy év időtartamra eltiltást alkalmazhatja.
9. A jogkövetkezmény alkalmazásáról rendelkező közgyűlési határozatban fel kell tüntetni a jogorvolati jogra vonatkozó tájékoztatást. A jogkövetkezmény alkalmazásáról rendelkező közgyűlési határozatot meg kell indokolni. A határozatot a taggal írásban közölni kell.
10. A hátrányos jogkövetkezménnyel súlytott tag az Egyesület székhelye szerinti illetékes törvényszéktől kérheti a közgyűlési határozat felülvizsgálatát.

B/ **A tag kizárása (Ptk. 3:70. § alapján)**

1. A tagnak a jogszabályt, az egyesület alapszabályát vagy közgyűlési határozatát súlyosan vagy ismételten sértő magatartása esetén a közgyűlés – bármely egyesületi tag vagy egyesületi szerv kezdeményezésére – a taggal szemben kizárási eljárást folytathat le.
2. A tag kizárására irányuló kezdeményezést az elnökséghez kell bejelenteni. A bejelentett kezdeményezést az elnök vagy az elnök akadályoztatása esetén a főtitkár terjeszti a közgyűlés elé. A kizárásra irányuló eljárás megindítását a közgyűlés határozattal redeli el. A kizárás elrendelésére irányuló eljárásban a személyek meghallgatására, a tényállás tisztázására, a jegyzőkönyv felvételére, a határozati javaslat előterjesztésére, megtárgyalására, és a határozat hozatalra a 23. § A/ pontban foglaltak az irányadóak.
3. A tag kizárását kimondó határozatot írásba kell foglalni és indokolással kell ellátni, az indokolásnak tartalmaznia kell a kizárás alapjául szolgáló tényeket és bizonyítékokat, továbbá a jogorvoslati lehetőségekről való tájékoztatást. A határozatot a taggal írásban közölni kell.
4. A kizárásról rendelkező határozattal szemben fellebbezésnek helye nincs, a kizárt tag az Egyesület székhelye szerint illetékes törvényszéktől kérheti a közgyűlési határozat felülvizsgálatát.

**20. §**

**A PRO SILVA megszűnése**

Jogutódlással történő megszűnés:

Egyesület más jogi személlyé nem alakulhat át, csak egyesülettel egyesülhet és csak

egyesületekre válhat szét.

A jogutód nélküli megszűnés okai:

1. A PRO SILVA megszűnik, ha:
* határozott időre jött létre és a meghatározott időtartam eltelt;
* megszűnése meghatározott feltétel bekövetkezéséhez kötött és e feltétel bekövetkezett;
* a tagok vagy alapítók kimondják megszűnését;
* vagy arra jogosult szerv megszünteti

feltéve mindegyik fenti esetben, hogy az Egyesület vagyoni viszonyainak lezárására irányuló megfelelő eljárás lefolytatását követően a bíróság az Egyesületet a nyilvántartásból törli.

* az egyesület megvalósította célját vagy az egyesület céljának megvalósítása lehetetlenné
* vált, és új célt nem határoztak meg; vagy
* az egyesület tagjainak száma hat hónapon keresztül nem éri el a tíz főt.

(2) A PRO SILVA megszűnése (beleértve a feloszlást és feloszlatást is) esetén a PRO SILVA végelszámolás után megmaradt vagyona a Természet Szolgálatában Alapítványra száll. Egyesülés miatt megszűnés esetén a PRO SILVA vagyona az új egyesület tulajdonába megy át.

(3) Ha a bíróság vagy a feloszlást kimondó közgyűlési határozat másként nem rendelkezik, a megszűnéssel kapcsolatos teendők ellátása a hivatalban lévő Elnökség feladata.

**21. §**

**Záró rendelkezések**

(1) Minden olyan vitás kérdésben, amelyről jelen Alapszabály nem rendelkezik, vagy rendelkezésének értelmezése vitatott, a Magyar Köztársaság Alkotmánya, illetve az egyesületi jogról szóló jogszabály rendelkezései az irányadók.

(2) Jelen Alapszabályt a PRO SILVA HUNGARIA 2024. május . napján megtartott Közgyűlése fogadta el.

**Budapest, 2024. május**

...................................................

Keresztes György

elnök